Návrh

**Vyhláška**

**Ministerstva financií Slovenskej republiky**

**z ................ 2010,**

**ktorou sa dopĺňa vyhláška Ministerstva financií Slovenskej republiky
č. 419/2006 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov v znení neskorších predpisov**

Ministerstvo financií Slovenskej republiky podľa § 41 ods. 4 a § 42 ods. 3 zákona č. 199/2004 Z. z. Colný zákon a  o zmene a  doplnení niektorých zákonov v  znení zákona č. ....../2010 Z. z. ustanovuje:

**Čl. I**

 Vyhláška Ministerstva financií Slovenskej republiky č. 419/2006 Z. z., ktorou sa vykonávajú niektoré ustanovenia zákona č. 199/2004 Z. z. Colný zákon a o zmene a doplnení niektorých zákonov v znení neskorších predpisov v znení vyhlášky č. 530/2006 Z. z., vyhlášky č. 661/2006 Z. z., vyhlášky č. 564/2007 Z. z., vyhlášky č. 234/2008 Z. z., vyhlášky č. 571/2008 Z. z., vyhlášky č. 363/2009 Z. z., vyhlášky č. 588/2009 Z. z. a vyhlášky č. 122/2010 Z. z. sa dopĺňa takto:

**1.** Za § 5 sa vkladá § 5a, ktorý znie:

„§ 5a

 (1) Náležitosti žiadosti o zriadenie slobodného pásma, doklady a podklady k žiadosti o zriadenie slobodného pásma sú uvedené v prílohe č. 7.

 (2) Náležitosti žiadosti o zriadenie slobodného skladu, doklady a podklady k žiadosti o zriadenie slobodného skladu sú uvedené v prílohe č. 8.“.

 **2.** Vyhláška sa dopĺňa prílohami č. 7 a 8, ktoré vrátane nadpisov znejú:

 **„Príloha č. 7**

 **k vyhláške č. 419/2006 Z. z.**

**Náležitosti žiadosti** **o zriadenie slobodného pásma, doklady a podklady k žiadosti o zriadenie slobodného pásma**

**A.** Náležitosti žiadosti o zriadenie slobodného pásma:

 1. presné označenie žiadateľa - prevádzkovateľa slobodného pásma,

 2. presné vymedzenie časti územia, ktoré sa má stať slobodným pásmom, s uvedením katastrálneho územia, parcelných čísiel príslušných pozemkov a súpisných čísiel stavieb, ak sa nachádzajú na vymedzenej časti územia,

 3. uvedenie, či sa žiada o zriadenie slobodného pásma kontrolného typu I alebo II,

 4. návrh miesta vstupu a výstupu zo slobodného pásma,

 5. účel zriadenia slobodného pásma,

 6. odôvodnenie ekonomickej opodstatnenosti zriadenia slobodného pásma,

 7. druhy činností, ktoré sa majú v slobodnom pásme vykonávať,

 8. návrh technických podmienok prevádzkovania slobodného pásma,

 9. návrh podmienok správy a zabezpečenia slobodného pásma,

 10. návrh podmienok týkajúcich sa vedenia účtovnej evidencie,

 11. navrhovaný dátum zriadenia slobodného pásma,

 12. čas, na aký sa navrhuje zriadiť slobodné pásmo.

**B.** Doklady a podklady k žiadosti o zriadenie slobodného pásma:

 1. výpis z obchodného registra alebo živnostenského registra použiteľný na právne úkony alebo jeho úradne osvedčená fotokópia,

 2. podnikateľský plán,

 3. analýza očakávaného ekonomického prínosu,

 4. účtovná závierka žiadateľa za posledné tri účtovné obdobia alebo účtovná závierka žiadateľa za obdobie od jeho vzniku, ak žiadateľ vznikol pred menej ako troma rokmi pred podaním žiadosti o zriadenie slobodného pásma,

 5. doklad o vlastníckom práve alebo užívacom práve žiadateľa k pozemkom, ktoré majú byť súčasťou slobodného pásma,

 6. kópia pozemkovej mapy vyhotovená správou katastra,

 7. predpokladané náklady potrebné na zriadenie slobodného pásma a ich krytie vlastnými alebo cudzími zdrojmi,

 8. harmonogram postupu prác pri zabezpečení prevádzkyschopnosti slobodného pásma.

 **Príloha č. 8**

 **k vyhláške č. 419/2006 Z. z.**

**Náležitosti žiadosti** **o zriadenie slobodného skladu, doklady a podklady k žiadosti o zriadenie slobodného skladu**

**A.** Náležitosti žiadosti o zriadenie slobodného skladu:

 1. presné označenie žiadateľa - prevádzkovateľa slobodného skladu,

 2. presná identifikácia priestorov, ktoré majú byť slobodným skladom, s uvedením katastrálneho územia, parcelných čísiel príslušných pozemkov a súpisných čísiel príslušných stavieb,

 3. návrh miesta vstupu a výstupu zo slobodného skladu,

 4. návrh spôsobu uzavretia slobodného skladu,

 5. účel zriadenia slobodného skladu,

 6. odôvodnenie ekonomickej opodstatnenosti zriadenia slobodného skladu,

 7. druhy činností, ktoré sa majú vykonávať v slobodnom sklade,

 8. návrh technických podmienok prevádzkovania slobodného skladu,

 9. návrh podmienok správy slobodného skladu,

 10. návrh podmienok týkajúcich sa vedenia účtovnej evidencie,

 11. navrhovaný dátum zriadenia slobodného skladu,

 12. čas, na aký sa navrhuje zriadiť slobodný sklad.

**B.** Doklady a podklady k žiadosti o zriadenie slobodného skladu:

 1. výpis z obchodného registra alebo živnostenského registra použiteľný na právne úkony alebo jeho úradne osvedčená fotokópia,

 2. podnikateľský plán,

 3. analýza očakávaného ekonomického prínosu,

 4. účtovná závierka žiadateľa za posledné tri účtovné obdobia alebo účtovná závierka žiadateľa za obdobie od jeho vzniku, ak žiadateľ vznikol pred menej ako troma rokmi pred podaním žiadosti o zriadenie slobodného skladu,

 5. doklad o vlastníckom práve alebo užívacom práve žiadateľa k stavbám a pozemkom, ktoré majú byť slobodným skladom,

 6. kópia pozemkovej mapy vyhotovená správou katastra,

 7. predpokladané náklady potrebné na zriadenie slobodného skladu a ich krytie vlastnými alebo cudzími zdrojmi,

 8. harmonogram postupu prác pri zabezpečení prevádzkyschopnosti slobodného skladu.“.

**Čl. II**

Táto vyhláška nadobúda účinnosť 1. januára 2011.

**Ivan Mikloš**

podpredseda vlády a minister financií

 Slovenskej republiky